निफ्टी भी 125 अंक टूटा, बैंक ऑफ बड़ौदा का नेट प्रॉफिट 168% बढ़ा
BSE NSE Sensex Today, Stock Market Latest Updates;  सेंसेक्स 129 अंक चढ़कर 62,474 के स्तर पर खुला है। निफ्टी में भी 34 अंकों की तेजी रही और ये 18,432 पर खुला है।
शेयर बाजार में आज यानी मंगलवार (16 मई) को गिरावट देखने को मिली। सेंसेक्स 413 अंक गिरकर 61,932 के स्तर पर बंद हुआ। निफ्टी में भी 125 अंकों की गिरावट रही और ये 18,273 पर बंद हुआ। सेंसेक्स के 30 शेयरों में से 13 में तेजी और 17 में गिरावट देखने को मिली।
‌कोटक महिंद्रा-टाटा मोटर्स निफ्टी-50 के टॉप लूजर
‌BPCL, कोल इंडिया, ONGC, बजाज फाइनेंस, NTPC, SBI, हिंडाल्को, इंफोसिस, बजाज फिनसर्व और विप्रो समेत निफ्टी-50 के 17 शेयरों में तेजी रही। वहीं कोटक महिंद्रा, टाटा मोटर्स, M&M, अपोलो हॉस्पिटल, मारुति, भारतीय एयरटेल, सन फार्मा और रिलायंस समेत निफ्टी के 33 शेयरों में गिरावट देखने को मिली।
NSE के 9 सेक्टोरल इंडेक्स में गिरावट
NSE के सभी 11 सेक्टोरल इंडेक्स में से 9 में गिरावट और 2 में तेजी रही। मीडिया सेक्टर में सबसे ज्यादा 1.38% की गिरावट रही। वहीं बैंक, ऑटो, फाइनेंशियल सर्विसेज, FMCG, प्राइवेट बैंक, मेटल, फार्मा और रियल्टी सेक्टर में भी गिरावट रही। सिर्फ IT और PSU बैंक सेक्टर में तेजी देखने को मिली।
बैंक ऑफ बड़ौदा का नेट प्रॉफिट 168% बढ़ा
वहीं बैंक ऑफ बड़ौदा ने आज फाइनेंशियल ईयर 2022-23 की चौथी तिमाही के नतीजों का ऐलान कर दिया है। मार्च तिमाही में कंपनी का स्टैंडअलोन नेट प्रॉफिट 168.46% बढ़कर 4775.33 करोड़ रुपए पर पहुंच गया है। पिछले साल की समान तिमाही में यह आंकड़ा 1778.77 करोड़ रुपए था। मार्च तिमाही में बैंक की नेट इंटरेस्ट इनकम 11,525 करोड़ रुपए पर आ गई, जो पिछले वर्ष की इसी तिमाही के मुकाबले 33.8% अधिक है।
चौथी तिमाही में कंपनी की ऑपरेटिंग इनकम 14,991 करोड़ रुपए रही। इसमें सालाना आधार पर 34.6% का इजाफा हुआ है। मार्च तिमाही में ग्लोबल NIM 45 बेसिस प्वाइंट बढ़कर 3.53% पर आ गई। वहीं, डोमेस्टिक NIM 51 बेसिस प्वाइंट बढ़कर 3.65% रही।
मार्च तिमाही में ग्रॉस NPA रेश्यो सुधार के साथ 3.79% हो गया, जबकि Q4FY22 में यह 6.61% था। बैंक का नेट NPA रेश्यो Q4FY22 में 1.72% की तुलना में Q4FY23 में 0.89% के रिकॉर्ड निचले स्तर पर है। बैंक का प्रोविजन कवरेज रेश्यो 92.43% रहा। Q4FY22 में 2.52 फीसदी के मुकाबले Q4FY23 में स्लिपेज रेश्यो घटकर 1.02% हो गया।
बैंक ऑफ बड़ौदा का शेयर 1.82% चढ़ा
बैंक के बोर्ड ने अपने शेयरधारकों के लिए डिविडेंड का ऐलान भी किया है। शेयरधारकों को वित्त वर्ष 2022-23 में प्रति शेयर 5.50 रुपए का डिविडेंड दिया जाएगा। अगामी एनुअल जनरल मीटिंग में इसे मंजूरी दी जाएगी। आज बैंक ऑफ बड़ौदा के शेयरों में 1.82% की तेजी रही और यह NSE पर 187.20 रुपए पर बंद हुआ।
सोमवार को शेयर बाजार में रही थी तेजी
इससे पहले सोमवार (15 मई) को शेयर बाजार में तेजी देखने को मिली थी। सेंसेक्स 317 अंक चढ़कर 62,345 के स्तर पर बंद हुआ था। निफ्टी में भी 84 अंकों की तेजी रही और ये 18,398 पर बंद हुआ था। सेंसेक्स के 30 शेयरों में से 23 में तेजी और सिर्फ 7 में गिरावट देखने को मिली थी।